Γκρέτσεν Γουίτμερ

Η Γκρέτσεν Εσθίρ Γουίτμερ (αγγλικά: Gretchen Esther Whitmer, 23 Αυγούστου 1971), είναι Αμερικανίδα πολιτικός και δικηγόρος, που υπηρετεί ως 49η Κυβερνήτης του Μίσιγκαν από τον Ιανουάριο του 2019. Είναι μέλος του Δημοκρατικού Κόμματος.

Επιπλέον, από τον Ιανουάριο του 2021, διατελεί ως Αντιπρόεδρος της Εθνικής Επιτροπής του Δημοκρατικού Κόμματος (DNC).

Επίσης, έχει υπηρετήσει ως Ηγέτης της Μειοψηφίας της Γερουσίας του Μίσιγκαν (2011-2015), ως Μέλος της Γερουσίας του Μίσιγκαν (2006-2015), και ως Μέλος της Βουλής των Αντιπροσώπων του Μίσιγκαν (2001-2006).

Το 2020, απέκτησε "εθνικό προφίλ", όταν επιλέχθηκε να απαντήσει εκ μέρους των Δημοκρατικών στην ομιλία του προέδρου Ντόναλντ Τραμπ στην «Κατάσταση του Έθνους του 2020» στο Κογκρέσο.

Επιπρόσθετα, θεωρήθηκε στις κορυφαίες επιλογές του τότε Δημοκρατικού υποψηφίου Τζο Μπάιντεν -νύν Πρόεδρο- (μαζί με την Κάμαλα Χάρις, την Βαλ Ντέμινγκς και την Σούζαν Ράις), για το αξίωμα της Αντιπροέδρου των Ηνωμένων Πολιτειών, καθώς και αργότερα για να αναλάβει σημαντική υπουργική θέση στο Υπουργικό Συμβούλιο του Τζο Μπάιντεν.

 Βιογραφία 
Η Γκρέτσεν Γουίτμερ, γεννήθηκε στις 23 Αυγούστου 1971, στο Λάνσινγκ του Μίσιγκαν, από τον Ρίτσαρντ Γουίτμερ και την Σάρρον Ρέισινγκ. Μεγάλωσε στο Λάνσιγνκ και στο Γκραντ Ράπιντς του Μίσιγκαν.

Αφού αποφοίτησε από το Λύκειο "Central High School" του Φόρεστ Χιλς το 1989, σπούδασε Επικοινωνία στο Πολιτειακό Πανεπιστήμιο του Μίσιγκαν, λαμβάνοντας πτυχίο (BA) το 1993, και Νομική, επίσης στο Πολιτειακό Πανεπιστήμιο του Μίσιγκαν, λαμβάνοντας πτυχίο (JD) το 1998.

 Πολιτική 
Από την δεκαετία του 1990, είναι μέλος του Δημοκρατικού Κόμματος.

 Βουλή των Αντιπροσώπων του Μίσιγκαν 
Στις πολιτειακές εκλογές του 2000 στο Μίσιγκαν, η Γκρέτσεν Γουίτμερ, εκλέχθηκε Μέλος της πολιτειακής Βουλής των Αντιπροσώπων του Μίσιγκαν για την 70η περιφέρεια. Στις πολιτειακές εκλογές του 2002, εξελέγη για την 69η περιφέρεια. Επανεκλέχθηκε για την 69η περιφέρεια, στις πολιτειακές εκλογές του 2004. Παρέμεινε στη θέση αυτή, έως τις 21 Μαρτίου 2006.

 Γερουσία του Μίσιγκαν 
Τον Μάρτιο του 2006, στις ειδικές εκλογές για την πολιτειακή Γερουσία του Μίσιγκαν, η Γουίτμερ, κατάφερε να εκλεχθεί πολιτειακή Γερουσιαστής για την 23η περιφέρεια και ανέλαβε το αξίωμα, στις 21 Μαρτίου 2006. Στις εκλογές του Νοεμβρίου του 2006, κατάφερε να εκλεχθεί για πλήρη θητεία (έως το 2010). Επανεξελέγη στο αξίωμα, στις εκλογές του 2010.

Παρέμεινε στην θέση της πολιτειακής Γερουσιαστή έως την 1η Ιανουαρίου 2015, λόγω ότι δεν μπορούσε βάσει του Συντάγματος του Μίσιγκαν να επανεκλεγεί για επόμενη θητεία.

 Ηγέτης της Μειοψηφίας της Γερουσίας του Μίσιγκαν 
Το 2011, εξελέγη από τους Δημοκρατικούς πολιτειακούς Γερουσιαστές του Μίσιγκαν, Ηγέτης της Δημοκρατικής Μειοψηφίας, στην πολιτειακή Γερουσία του Μίσιγκαν, καθιστώντας την, την πρώτη γυναίκα που ηγείται σε κόμμα στην πολιτειακή Γερουσία.

 Εισαγγελέας της Κομητείας Ίνγκχαμ 
Στις 11 Μαΐου 2016, οι το σώμα των δικαστών του 30ου δικαστηρίου του Μίσιγκαν, εξέλεξαν την Γουίτμερ, Εισαγγελέα της Κομητείας του Ίνγκχαμ (Λάνσινγκ). Ορκίστηκε στο αξίωμα, στις 21 Ιουνίου 2016. Η θητεία της έληξε στις 31 Δεκεμβρίου 2016.

μικρογραφία|left|250px|Η Γκρέτσεν Γουίτμερ, στην πρώτη της ομιλία ως Κυβερνήτης του Μίσιγκαν, την 1η Ιανουαρίου 2019.
 Κυβερνήτης του Μίσιγκαν 
Στις 3 Ιανουαρίου 2017, η Γουίτμερ, ανακοίνωσε ότι θα θέσει υποψηφιότητα για τις Κυβερνητικές εκλογές του Μίσιγκαν το 2018. Τον Αύγουστο του 2018, έλαβε το Δημοκρατικό χρίσμα της υποψήφιας Κυβερνήτη.

Στις εκλογές της 6ης Νοεμβρίου 2018, η Γκρέτσεν Γουίτμερ, κατάφερε να κερδίσει τον Ρεπουμπλικανό ανθυποψήφιό της Μπιλ Σούιτ, με διαφορά σχεδόν 10 ποσοστιαίων μονάδων (53.3% έναντι 43.7%).

Ορκίστηκε και ανέλαβε 49η Κυβερνήτης του Μίσιγκαν την 1η Ιανουαρίου 2019. Πολιτικά, η Γουίτμερ, θεωρείται και περιγράφεται ως «προοδευτική Δημοκρατικός που μπορεί να συνδιαλέγεται και συνεργάζεται με πολιτικούς της αντιπάλους».

Στις 8 Οκτωβρίου 2020, έγινε απόπειρα απαγωγής της Κυβερνήτη Γουίτμερ με σκοπό την βίαιη ανατροπή της πολιτειακής κυβέρνησης του Μίσιγκαν από παραστρατιωτική ομάδα πολιτοφυλάκων.

Αφού πρώτα είχε λάβει εκ νέου το χρίσμα του Δημοκρατικού Κόμματος για την θέση του Κυβερνήτη της πολιτείας, τον Αύγουστο του 2022, στις γενικές εκλογές της 8ης Νοεμβρίου 2022, κατάφερε να εκλεγεί για δεύτερη θητεία, νικώντας την Ρεπουμπλικανή αντίπαλό της, Τούντορ Ντίξον, με ποσοστό 54.5% έναντι 43.9% των ψήφων.

 Προσωπική Ζωή 
Η Γκρέτσεν Γουίτμερ, έχει δύο παιδιά, με τον πρώτο της σύζυγο Γκάρι Σριούσμπερι, με τον οποίο χώρισε, για να παντρευτεί το 2011, τον οδοντίατρο Μαρκ Μάλλορι, ο οποίος έχει τρεις γιούς, από τον προηγούμενο γάμο του.

Ζει στο Ανατολικό Λάνσινγκ του Μίσιγκαν, όμως διαμένει και στον Κυβερνητικό Οίκο του Μίσιγκαν.

 Παραπομπές 

Κατηγορία:Κυβερνήτες του Μίσιγκαν
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Πολιτικοί των ΗΠΑ
Κατηγορία:Αμερικανοί δικηγόροι
Κατηγορία:Αμερικανοί πολιτικοί